నింద

నింద 2024లో తెలుగులో విడుదలైన మర్డర్ థ్రిల్లర్ సినిమా. ది ఫర్వెంట్ ఇండీ ప్రొడక్షన్స్ బ్యానర్‌పై  నిర్మించిన ఈ సినిమాకు రాజేష్ జగన్నాథం దర్శకత్వం వహించాడు. వరుణ్ సందేశ్, అనీ, త‌నికెళ్ల‌భ‌ర‌ణి, మైమ్ మధు ప్రధాన పాత్రల్లో నటించిన ఈ సినిమా టీజర్‌ను మే 16న, ట్రైలర్‌ను జూన్ 11న విడుదల చేయగా సినిమాను జూన్ 21న విడుదల చేశారు. 
కథ
కాండ్రకోట గ్రామంలో మంజు అనే అమ్మాయి హత్యకు గురవుతుంది. ఆ హత్య బాలరాజు (ఛత్రపతి శేఖర్‌) చేశాడని కోర్ట్‌లో రుజువు కావడంతో న్యాయమూర్తి సత్యానంద్‌ (తనికెళ్ల భరణి) ఉరిశిక్ష విధిస్తాడు. సత్యానంద్‌ (తనికెళ్ల భరణి) కొడుకు వివేక్ (వరుణ్ సందేశ్) జాతీయ మానవ హక్కుల సంస్థలో ఉద్యోగం చేస్తుంటాడు.  అయితే ఈ హత్య బాలరాజు (ఛత్రపతి శేఖర్‌) చేయలేదని రిటైర్డ్ అయిన చివరిరోజుల్లో తన కొడుకు వివేక్ (వరుణ్ సందేశ్)కు చెప్పి సత్యానంద్‌ మరణిస్తాడు. చనిపోయిన సత్యానంద్‌ కోసం అతని కొడుకు వివేక్‌ (వరుణ్‌ సందేశ్‌) ఏం చేశాడు? వివేక్ ఈ కేసుని ఎలా ఛేదించాడు?  హంతకుడు ఎవరనేదే మిగతా సినిమా కథ.

నటీనటులు
వరుణ్ సందేశ్ 
అనీ
త‌నికెళ్ల‌భ‌ర‌ణి
మైమ్ మధు
 భద్రం
 ఛత్రపతి శేఖర్ 
 సూర్య కుమార్
సిద్ధార్థ్ గొల్లపూడి,
అరుణ్ దలై
శ్రేయా రాణి రెడ్డి
క్యూ మధు
శ్రీరామ్ సిద్దార్థ కృష్ణ
రాజ్ కుమార్ కుర్ర
దుర్గా అభిషేక్
సాంకేతిక నిపుణులు
బ్యానర్:   ది ఫర్వెంట్ ఇండీ ప్రొడక్షన్స్ 
నిర్మాత:   ది ఫర్వెంట్ ఇండీ ప్రొడక్షన్స్ 
కథ, స్క్రీన్‌ప్లే, దర్శకత్వం: రాజేష్ జగన్నాథం
సంగీతం: సంతు ఓంకార్ 
సినిమాటోగ్రఫీ: రమీజ్ నవీత్
మాటలు: శిరీష మణికృష్ణ
పాటలు: కిట్టు విస్సాప్రగడ 
ఎడిటర్: అనిల్ కుమార్

మూలాలు

బయటి లింకులు